Карл Микел
Тя

Превод от немски: Венцеслав Константинов, —

chitanka.info

Премина зъзнеща, но с лека стъпка

Покрай града и бълваше обиди

От тона й разпукваха се пъпки

От думите й тинята потръпна.

Вглъбена в размисъл на чуждо място

Прескачаше плетища и прегради

Пълзеше сянката й по стените

Родила в здрача едрата осанка.

И колкото вървеше по-далече

Изчезваха нозете й в Земята

Окръглена и бдяща, над тила й

За миг Полярната звезда припламна.

Обърна се. Видях прогнили зъби

А също и зашитите клепачи.

1997

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.